Това е все едно да вярваш, че познаваш
Лос Анджелис, защото имаш телефонния
указател на града.
Това е днешното ниво на генетиката...
Те твърдят, че разбират живота, но
всъщност говорят за Лос Анджелис
и държат в ръцете си телефонния
указател и могат да търсят само в него:
къде се намират гените, кодовете на
протеините. Но това дава ли ни
информация за любовна драма, за месия
или Хитлер? Не, не мисля.
Това, което се опитваме да направим сега
е да върнем фокусът на вниманието обратно
 в индивидуалното преживяване. Твърде
дълго бяхме поробени от йерархично
предавани идеологии
и базирани, в голяма степен, на невероятно
отдалечаващ ни подход към реалността,
какъвто се явява науката.
Точно това е тя - отдалечаващ ни от
реалността инструмент.
Това, което трябва да сторим е да дадем
път на непосредственият опит. И тук идва
ролята на психеделиците.
Гражданите не приемат психеделици,
защото е нелегално. Нито марионетките,
нито роботите го правят.
Никой от тези добре смазани, послушни
и идеално функциониращи чаркове
на човечеството не приема психеделици.
Защото е непослушание. Непослушанието е
непростим грях. Всъщност говорим за
първичният грях в райската градина.
 Някой е бил непослушен и е прогонен завинаги
 - той и децата му в хаоса на историята.
Интересно е да видим в "Сътворение" защо
 се е случило това.
Това е защото "те ще станат като НАС",
казва Яхве."Те ще станат като НАС",
ако ядат от плода от дървото на
познанието.
Моето предложение е, че точно това
трябва да направим и че тези "НИЕ" е
гласът на йерархията, гласът на
вмешателството, гласът на мъжкото его
в боговете на бурите или богът-вулкан,
който се намира там в началото на монотеизма.
Ние придаваме сила на нашия опит,
като отстояваме автентичността си!
Прекрасно е да научиш умението да се
изправиш и да извикаш - ТОВА СА ГЛУПОСТИ!
Аз го сторих, когато бях 18
годишен и беше точно навреме.
Те онемяха. Бяха потресени.
Беше нещо нечувано.
Липсваше коректност, беше
грубо, сурово и... истинско.
Беше правилно.
Толкова неща се игнорират и никой
не говори за важността на
ПРЕЖИВЯВАНЕТО и достойнството на индивида.
ДОСТОЙНСТВОТО НА ИНДИВИДА
То бе стойност, дълго време при нас в
Америка, преди да се откажем от него.
И то не бе изтъргувано само от клоуните във
Вашингтон. То бе предадено от всеки,
който се скупчи около краката на поредният
самопровъзгласил се водач на тълпата.
Защото истината е: НИКОЙ НЯМА ДОРИ
ИДЕЯ, КАК И ЗАЩО СЕ СЛУЧВАТ НЕЩАТА.
Никой не знае. Никой няма ни най-малка идея.
Най-добрите предположения са лъжи - в това
може да сте напълно сигурни!
Така че претенциите, че едно човешко
същество ще изведе останалите
от непрогледната нощ на невежеството
към светлината на истината са абсурдни!
Това е абсолютно гротескно.
Продукт на засилването на АЗ-а в човека,
което се е извършвало през няколкото
хиляди години културна доминация.
Ако имаш нужда от Учител, опитай водопад,
гъба, или дивата природа на планината,
или бурният бряг на морето - там е действието.
То не се случва в кошера или в мравуняка.
То не е да се прекланяме пред някой и да
мием краката му, да имаме пълно доверие
в него заради неговият божествен произход
и заслуги...
Знанието е  нещо относително.
Предстои ни за първи път да се
докоснем до цивилизованото разбиране.
Начинът това да се случи е като се довериш
на себе си. Да имаш доверие в интуицията си,
да отхвърлиш авторитетите.
Авторитаризмът е лъжа и мерзост.
Авторитаризмът ще те доведе
до самоунищожение. Той не е реален.
Не си мислете, че говоря за тези
либерални глупости, че всеки има
някакво участие в действието -
евреите знаят нещо, будистите също
знаят нещо, индианците също знаят нещо....
Нищо подобно. Тотална глупост!
Никой нищо не знае.
Това са различни разновидности
на играта "Тука има, тука няма"
замислени от йерархична каста от хора,
за да държат нещата под контрол.
Институциите търсят начини да засилят
контрола. Контрол, контрол...
Това ги интересува.
Мислиш, че са загрижени да ви дарят с
просветление, да спасят душите ви?
Има да чакате...
КОНТРОЛ - това е името на играта.
Докато стигнем дотам, че се предадем на
идеологията и бъдем отровени от нея.
Която и да е идеология.
Марксизъм, Католицизъм, Обективизъм...
каквото ви хрумне.
Боклук, пълен боклук.
Преживяното е това, което е реално.
Това, което е реално е този момент.
И трябва да се запитаме - какви
са границите на преживяването?
Каква част от това ни е отнето от
Доминаторите, от тези свещеннически
съсловия, от култовете,
от философските играчи?
Ами.... Много.
Поддържането ни в състояние на безпокойство,
на постоянни болести и неразположения -
всичко се прави за да ни държат далеч от
автентичността на преживяването, на опитността.
Ние сме сексуално потискани - може да не
го усещате, но вижте само преди 100 години,
когато пианата са били обувани с панталони.
Може би сме прогресирали малко в сексуален
аспект, а може би не. Може би повече или
по-малко, отколкото си мислим.
Но ние сме потиснати във всички тези
области, и по-специално сме потиснати
в областта на психеделичният опит.
Това е нападение срещу инвазията на
доминиращите насекоми. Те не могат да го
понесат. Защото това дава възможности на
индивида, сваля науката от пиедестала ѝ,
показва, че е просто разказ.
Психеделичният опит обогатява познатата
ни вселена. 10х, 100х, 1000х.
Прави индивидът завършен в себе си.
И тази завършеност в индивида
е мощно разрушителна за
плановете на Доминаторите -
да бъдеш чарк в машината.
Да участваш в живота на организация. Не
ТВОЯТ живот, а животът на организацията.
Да извършваш безсмислена, неудовлетворяваща
работа, да вложиш най-добрите си
години, твоята гениалност и надежди,
само за да обслужваш една институция.
Ти ще служиш. Служиш. Служиш. Служиш.
Е, не е добра идея свободни
хора да следват това.
Много по-добра идея би било да наблегнем
на достойнството на човешките същества.
Освобождаването на робите, даването на
право на глас на жените, краят на
публичните наказания с камшици - цялата
тази програма за политическо просветление
трябва да премахне
и контролът върху свободата на хората да
избират как да променят съзнанието си.
Не се интересуваме от това да бъдем
сексуално регламентирани от държавата
и не се интересуваме от това да бъдем
интелектуално, духовно, емоционално
манипулирани от държавата.
Държавата трябва да се оттегли от този въпрос.
Държавата действа като изпълняваща ръка
на доминантната култура.
По-конкретно, на побърканите
фундаменталисти, които са ужасени от това.
от това, че хората, ще предявят правата
си върху автентичността на собсвеното си
съзнание, че в светлината на природата
хората ще отхвърлят първородният грях,
греховете на бащите и всичкият този
боклук, който им е бил вменен.
Това, което архаичното възраждане
означава, ако е жизнеспособно,
ще е повдигане на индивида и
последващо намаляване профила
на институциите,
особено на правителството. Трябва да
помислим за тези неща, защото сме се
предали на идеята, че трябва да служим,
да се подинчваме и да живеем като роби,
защото иначе хаосът ще погълне света.
Трябва да преосмислим ситуацията до точката,
в която можем да прегърнем хаоса.
И да видим, че хаосът е средата, в която
всички ние процъфтяваме.
Ние го правим години.
Мислите ли, че това би минало в Съветския
съюз? Не мисля така. Нужно ми е общество
на ръба на социалена разпад, за да свърша
моята работа.
Мисля, че общество на ръба на социален
разпад е най-здравословна среда за
отделният човек.
Не знам колко от вас са имали привилегията
да бъдат в общество в пред-революционен
етап. Кафенетата не затварят цяла нощ,
на улиците има музика - можеш да я дишаш,
да я усетиш какво се случва - Доминаторът
бива отхвърлен, той никога не е успял да
се наложи.
Но от друга страна, историята е млада.
Възможно е да се случи.
Появява се глобално общество.
Общество, съставено от информация, която
не е била допусната до нас. Но тя е за нас.
Чрез необмисленото разпространение на
портативни компютри, интернет, принтери...
Информацията е сила и по времето на
кибернетичната революция информацията
бе изтървана от непохватните ръце на
доминиращата култура. Сега тя е навсякъде.
Ситуацията никога не е
била по-гъвкава от сега.
Никога не са били по-възможни инфилтрацията,
повдигането на съзнанието и приключване
със старото. Но ние трябва да сграбчим този
шанс СЕГА. Ако продължим по старому
НИЕ СМЕ ОБРЕЧЕНИ.
И оценката на някой висш разум би
била: "ТЕ ДОРИ НЕ СЕ ОПИТАХА".
Те се предадоха без дори
да направят опит...
Това е твърде кошмарно за осмисляне.
Говорим за съдбата на цялата планета.
Защо хората са толкова учтиви?
Защо са толкова търпеливи?
Защо са толкова безхаберни за
гангстерството и предателството?
Много е трудно да се разбере.
Вярвам, че това е така, защото
господстващата култура все повече
и повече се усъвършенства, до
съвършенство, в подсъзнателните
механизми за контрол.
И не говоря за нещо велико и параноично,
просто искам да кажа, че чрез медиите,
музиката и наложеният телевизионен
идиотизъм
ДРАМАТА НА УМИРАЩИЯТ СВЯТ БЕ ПРЕВЪРНАТА
В САПУНЕНА ОПЕРА ЗА ПОВЕЧЕТО ХОРА.
И хората не разбират, че това всъщност е
тяхната драма, и те ще загинат в
последната сцена, освен ако в промеждутъка
между сега и последния епизод
не се изправят на крака и не извикат.
Това не се постига чрез организиране,
не става чрез авангардни партии от
интелектуални елити.
Това става, като просто обърнем гръб на
всичко това. Възкресявайки своята
идентичност, да се довериш на твоето
виждане, твоето същество, твоята интуиция,
а след това да живееш и действаш с тези
инструменти без съжаление.
Чисто, без съжаление.
Превод: (С) 2018 NewAge
